**„Ceļojumu aģentūras pakalpojumi Vidzemes plānošanas reģiona projektu speciālistu komandējumu organizēšanai un nodrošināšanai”**

**identifikācijas Nr.VPR2012/07**

**Jautājumi un atbildes**

**(20.03.2012.)**

**Jautājums**

Vēlos noprecizēt sekojošu jautājumu par iepirkuma nolikumu identifikācija Nr. VPR/2012/07

Nolikuma tehniskās specifikācijas 1. Pielikuma 1., 2. un 3. uzdevumā ir norādīts, ka lidojums ir jāpiedāvā bez pārsēšanās

*Transporta veidi:*

*•             lidmašīna, ekonomiskā klase, bez pārsēšanās, ar bagāžu,*

Lidojumus bez pārsēšanās ar tiešajiem reisiem ir iespējams piedāvāt tikai uz tiem galamērķiem, kur to nodrošina aviokompānijas. Diemžēl no Rīgas nav tiešo reisu uz Sofiju, kā arī no Sofijas uz Seviļu, līdz ar to ir iespējams piedāvāt tikai lidojumus ar vienu pārsēšanos.

Lūdzu precizējiet šo jautājumu!

**Atbilde**

Pasūtītājs ir izteicis vēlmi lidot bez pārsēšanās.Ja attiecīgi norādītos maršrutos, tas nav iespējams, Izpildītājs to norāda Tehniskā piedāvājumā.

Pasūtītājs precizē Tehniskās specifikācijas prasību par lidojumiem bez pārsēšanās, papildinot Tehniskās specifikācijas frāzi šādi:

*Transporta veidi:*

*•             lidmašīna, ekonomiskā klase, bez pārsēšanās ( ja lidojumus bez pārsēšanās ar tiešajiem reisiem uz nosauktiem galamērķiem nodrošina aviokompānijas) , ar bagāžu*

**Jautājums**

Lūdzam precizēt vai  Tehniskajā  piedāvājumā norādīto  galamērķu aviobiļetes un viesnīcu cenas būs saistošas? Vadoties pēc aviokompāniju noteikumiem rezervētās biļetes ir jāizpērk  24h vai 72h laikā pēc to rezervācijas,  garantēt tās nav iespējams, jo bieži vien pārrezervējot mainās cenas.

Vai piedāvājumā ir jāpieliek klāt arī rezervāciju apstiprinājumi?

**Atbilde**

Pretendents ir atbildīgs par piedāvājuma derīgumu iepirkuma Nolikuma 3.2.punktā noteiktā termiņā.Par pretendenta finanšu piedāvājumā norādīto summu ar iepirkuma uzvarētāju tiks slēgts līgums.Pretendentam ir saistošs Tehniskajā  piedāvājumā norādītais, jo piedāvājums tiks pievienots līgumam kā pielikums Nr.2.Pasūtītājs nav paredzējis prasīt rezervāciju apstiprinājumus, jo pretendents pats ir tiesīgs izvēlēties veidu, kā nodrošināt sava piedāvājuma spēkā esamību.